NRI किरणदीप कौर बोली- धर्मप्रचार गलत काम नहीं, उन्हें फंसाया जा रहा, मैं उनके साथ हूं
Waris Punjab De Chief Amritpal Singh NRI Wife Kirandeep Kaur Latest News वारिस पंजाब दे के चीफ व भगौड़े खालिस्तान समर्थक अमृतपाल सिंह की NRI पत्नी किरणदीप कौर ने पहली बार पूरे मुद्दे पर चुप्पी तोड़ी है।
वारिस पंजाब दे के चीफ व भगौड़े खालिस्तान समर्थक अमृतपाल सिंह की NRI पत्नी किरणदीप कौर ने पहली बार पूरे मुद्दे पर चुप्पी तोड़ी है। किरणदीप कौर ब्रिटेन की नागरिक हैं। हालांकि वह मूल रुप से जालंधर के गांव कुलारा की रहने वाली है।
एक पत्रिका से बातचीत में किरणदीप ने अपने व अमृतपाल के रिश्तों से लेकर अमृतपाल की फरारी पर खुलकर बात की। इसके अलावा अमृतपाल से फ्रेंडशिप से लेकर शादी तक के बारे में भी बताया।
सवाल: अमृतपाल से आप कैसे मिली?
जवाब: पहली बार अमृतपाल सिंह को मैं इंस्टाग्राम के जरिए मिली थी। उनकी पोस्टें और विचारों से मैं काफी प्रभावित हुई। मुझे लगा कि ये इंसान धर्म और इंसानियत के लिए काम करता है। अमृतपाल सिंह की सोच अपने धर्म के प्रति बहुत ही सकारात्मक ऊर्जा से भरी दिखी। करीब 1 साल अमृत को सोशल मीडिया पर फॉलो किया। मैंने उसे एक प्रशंसा संदेश भेजा था और उससे कहा कि वह जो कर रहा है, वह बहुत अच्छा है।
सवाल : क्या सोच कर आपने उनसे शादी की?
जवाब: अमृतपाल सिंह सिख धर्म से प्यार करने वाले इंसान है और धार्मिक प्रवचन के कार्य को प्राथमिकता देते रहे है। कई लोग उनका विरोध भी करते रहे है लेकिन वह अपने धर्म और सच्चाई के प्रति निष्ठावान रहे हैं। अमृतपाल सिंह अपना जीवन सादगी से गुजारते रहे हैं। ये एक बड़ा कारण रहा है कि जो उन्हें अपना जीवन साथी चुना।
सवाल: इस समय अमृतपाल सिंह कहा है?
जवाब: अमृतपाल सिंह से लंबे समय से बातचीत नहीं हुई। उनकी कभी कोई कॉल वगैरह भी नहीं आई। मीडिया से ही पता चल रहा है, कभी उन्हें कहीं बता रहे हैं तो कभी कहीं बता रहे है। परिवार के सभी सदस्य उन्हें लेकर चिंतित हैं। उन्होंने हमेशा सिख धर्म की बात की है। हमेशा सिखों के हक को लेकर उनके विचार बाकियों से अलग रहे है।
सवाल: क्या आपको लगा है कि अमृतपाल ने पंजाब में कुछ गलत किया?
जवाब: अमृतपाल ने हमेशा धर्म और पंजाब के लोगों के लिए आवाज उठाई। उन्होंने कुछ गलत नहीं किया, वह बेकसूर है। अपने धर्म का प्रचार करना गलत नहीं है। अमृतपाल ने हमेशा युवाओं को नशों से दूर रहने के लिए प्रेरित किया है। आज उन्हें गलत आरोपों में फंसाया जा रहा है।
सवाल: क्या आप अब भी अमृतपाल का साथ देंगी?
जवाब: शादी से पहले ही मैने नौकरी और परिवार को छोड़ दिया था। मुझे पता था कि अमृतपाल सिंह जो लड़ाई लड़ रहे है, वह बहुत कठिन है। फिर भी मैं उनकी धर्मपत्नी होने के नाते उन्हें इस हालात में कभी नहीं छोड़ सकती। हमेशा उनके साथ हूं।
सवाल : आपने अमृतपाल के साथ समय बिताया, वह किस बारे में बात करता था?
जवाब : हमने कभी संगठन के बारे में कोई बात नहीं की। मैंने उसे कभी गंभीर सवाल नहीं किए क्योंकि मै जानती थी कि वह बहुत बिजी रहता है और इस वजह से थका होता है। उन्होंने कोई ऐसा काम नहीं किया, जो किसी के लिए खतरनाक हो। उसने मुझे कहा था कि अगर पंथ या मुझमें से उसे किसी एक को चुनना होगा तो वह पंथ को चुनेगा। मैं जानती थी कि मैं उसकी दूसरी प्रियोरिटी हूं।
सवाल: क्या अमृतपाल के साथ उसके कार्यक्रमों में घूमीं?
जवाब: अमृतपाल मुझे सेफ रखना चाहता था। इसी वजह से वह नहीं चाहता था कि उसके कार्यक्रमों में मैं साथ जाऊं।
सवाल: आपका परिवार यूके कब गया? क्या वे धार्मिक हैं?
जवाब: मेरे दादाजी 1951 में यूके चले गए थे, जब वह अपनी उम्र के 20 के दशक में थे। तब से परिवार वहीं है। लेकिन हम हर दो साल में पंजाब आते-जाते थे, लेकिन जैसे-जैसे मैं जीवन में व्यस्त होती गई, मुझे भारत घूमने का समय कम मिलता गया। विदेशों में कई सिख परिवारों की तरह जब मैं 12 साल की थी या शायद उससे भी छोटी था, तब से मैं गुरुद्वारे में पंजाबी कक्षाओं में जाती थी।
इसलिए मैंने भाषा पढ़ना और लिखना सीखा। एक सिख होने के नाते आप अपने धर्म को मानते हैं, लेकिन मेरा परिवार प्रचारकों का परिवार नहीं है और हमारे घर में इस तरह की चर्चा नहीं होती थी। यह किसी भी अन्य नियमित घर की तरह था।
सवाल : क्या आपका UK वापस जाने का प्लान है?
जवाब : मैं स्थिति से दूर नहीं भागूंगी। मुझ पर आरोप लग रहे हैं कि मेरे UK में लिंक हैं। मैंने कुछ गलत किया है। मैं यहां कानूनी तौर पर रह रही हूं। मैं यहां 180 दिन रह सकती हूं। मुझे 2 महीने हो चुके हैं। अब यह भी मेरा घर है।
ये खबर भी पढ़ें
अमृतपाल दिल्ली में बिना पगड़ी के खुले बालों में दिखा:VIDEO में पपलप्रीत के साथ दिखा; फाइनेंसर कलसी का पाकिस्तानी लिंक मिला
वारिस पंजाब दे का चीफ और खालिस्तान समर्थक अमृतपाल सिंह का एक नया वीडियो सामने आया है। दिल्ली में वह अपने साथी पपलप्रीत सिंह के साथ जाता दिखाई दे रहा है। वीडियो 21 मार्च का बताया जा रहा है। अमृतपाल ने अपने बाल खोल रखे हैं और पीछे पपलप्रीत सिंह चल रहा है (पूरी खबर पढ़ें)